Upland เป็นโลกเสมือนจริงหรือ Metaverse ที่มีความแตกต่างจากโลกเสมือนจริงของแพลตฟอร์มอื่นที่อยู่บนเครือข่าย Ethereum Blockchain เนื่องจาก Upland อยู่บนเครือข่าย EOS Blockchain นั่นเอง ซึ่งเป็นอีกโปรโตคอลหนึ่งที่มีความมุ่งมั่นที่จะทำลายช่องว่างระหว่างโลกแห่งความจริงและโลกเสมือน โดยแพลตฟอร์มจะให้ผู้ใช้งานมีอำนาจในการซื้อ ขาย และแลกเปลี่ยนอสังหาริมทรัพย์เสมือนจริงที่อ้างอิงจากสถานที่จริงในโลกแห่งความจริงได้อีกด้วย ซึ่งสินทรัพย์ดังกล่าวใน Upland ไม่ได้มีสิทธิ์หรือการเชื่อมโยงใด ๆ กับสถานที่ในโลกแห่งความจริง โดยจะอ้างอิงทั้งพิกัดและสิ่งปลูกสร้างของสถานที่ต่าง ๆ จากแผนที่โลกจริง กล่าวอีกนัยหนึ่งคือสินทรัพย์ภายใน Upland เป็นสำเนาดิจิทัลของอสังหาริมทรัพย์ที่อยู่ในชีวิตจริงนั่นเอง ซึ่งผู้ใช้งานสามารถซื้อตึกสูงระฟ้าหรือสถานที่ท่องเที่ยวยอดฮิตมาเป็นของตนเองได้
การเป็นเจ้าของที่ดินเสมือนจริงนั้นผู้ใช้สามารถสร้างสิ่งปลูกสร้างในฝันได้ตามใจต้องการ รวมถึงสามารถเปิดธุรกิจเสมือนจริง หาเพื่อนใหม่ ๆ และสามารถรับผลตอบแทนเป็นเงินสกุล USD หรือ UPX (สกุลเงินดิจิทัลประจำเครือข่าย) ในทางเดียวกันเจ้าของที่ดินสามารถสร้างรายได้จากที่ดินของตนเองได้หลากหลายช่องทางเช่นเดียวกับแพลตฟอร์ม Metaverse อื่น ๆ และอสังหาริมทรัพย์ในชีวิตจริง เช่น รับผลตอบแทนจากการขายต่อสินทรัพย์ของตนเองในราคาที่สูงขึ้น เก็บค่าธรรมเนียมสำหรับผู้เข้ามาเยี่ยมชม หรือให้เช่าอสังหาริมทรัพย์ของตนเอง เพื่อรับรายได้แบบ Passive ซึ่งรายได้ทั้งหมดที่คุณได้รับจะถูดส่งไปยังบัญชีของคุณใน UPX
เนื่องจาก Upland ใช้เทคโนโลยี Blockchain เป็นฐานในการทำงาน ดังนั้นคุณจึงเป็นเจ้าของสินทรัพย์ที่คุณรวบรวมไว้ใน Metaverse อย่างสมบูรณ์ และเหมือนกับโลกเสมือนจริงอื่น ๆ ที่อสังหาริมทรัพย์เสมือนจริงต่าง ๆ จะมีสถานะเป็น Non-Fungible Token หรือ NFT ซึ่งมีเอกลักษณ์เฉพาะตัวและไม่สามารถทำซ้ำหรือปลอมแปลงได้ โดยเมื่อผู้ใช้งานทำการซื้ออสังหาริมทรัพย์ภายใน Metaverse แล้ว สินทรัพย์นั้นก็จะเป็นของผู้ใช้งานตลอดไป นอกเหนือจากการทำแผนที่เสมือนจริงที่อ้างอิงกับแผนที่โลกจริงแล้ว อีกสิ่งหนึ่งที่ทำให้ Upland มีความโดดเด่นคือมันมีเป้าหมายที่จะสร้างระบบเศรษฐกิจดิจิทัลที่สมจริง ที่จะถูกควบคุมโดยอนาคตมากกว่าที่จะเน้นคุณค่าของการสะสม